La Caixa dels Vaixells 
Educació infantil i educació primària

Què és un vaixell? Quins usos té? Com s’adequa la forma d’un bastiment a la seva funció? Com es propulsa? Ha estat sempre així? Per respondre aquestes i altres preguntes més específiques sobre nomenclatura, navegació o història hem concebut aquesta caixa, que conté un joc sobre tipologies de vaixells per als més petits, fotografies d’embarcacions de pesca, de transport, de passatge, de passeig, de guerra… i, entre altres coses, el dossier destinat als docents.

Què hi ha dins la caixa?

•	El joc dels vaixells, que consta d’un mar on poder-hi desplaçar els vaixells de fusta. L’objectiu és conèixer diferents tipus de vaixells actuals ,des de barques de pesca a ferrys de passatgers, portacontenidors, Golondrinas, ro-ro (portaautomòbils), etc.
•	El conte: “Un passeig pel port de la Nora i en Martí,” que pretén donar a conèixer embarcacions usuals als nostres ports mitjançant una història.
•	El llibre: «Enfonsar-se i surar»
•	Un CD amb la presentació d’aquest conte en Power Point per tal que pugui ser passat en pantalla d’ordinador
•	El dossier del professor
•	Un dossier sobre el pailebot Santa Eulàlia, l’extensió a l’aigua del Museu Marítim
•	Un dossier sobre els Vaixells de vela
•	Un tub amb pòsters de vaixells
•	Els contes: “Nit de reis”, “El mascaró d’en Tomàs” i “La Nora i en Martí
•	se’n van a pescar”, de l’editorial La Galera.
•	Una maqueta d’un veler i una maqueta d’una barca de rems.

Què es pot fer amb la caixa dels Vaixells?

Els materials continguts a la caixa dels Vaixells us permeten jugar, escoltar, llegir, experimentar perquè suren els materials i els vaixells, conèixer-ne sistemes de propulsió i descobrir diferents tipus de transports marins.